אליהו סויסה

אליהו סויסה (נולד ב-1 בינואר 1956) הוא לשעבר חבר הכנסת ושר בממשלות ישראל מטעם מפלגת ש"ס.

ביוגרפיה

סויסה נולד ליוסף ורחל בקזבלנקה שבמרוקו ובשנת לידתו עלה לישראל. הוא למד בישיבת בני עקיבא פרחי אהרון בקריית שמואל. היה רב צבאי ושירת בצה"ל בדרגת רב-סרן.

את דרכו הפוליטית התחיל כיועצו של שר הפנים הרב יצחק חיים פרץ. ב-4 בינואר 1987 מינה אותו פרץ לאחראי מחוז ירושלים במשרד הפנים. כיהן כחבר הכנסת בכנסת ה-15 מטעם מפלגת ש"ס, כיהן כשר הפנים בממשלה ה-27 (אף על פי שלא היה חבר כנסת בממשלה זו), ובחלק מתקופת כהונתה גם כשר הדתות, בממשלה ה-28 כיהן כשר התשתיות הלאומיות ובממשלה ה-29 כשר לענייני ירושלים וכחבר הקבינט המדיני-ביטחוני.

היה מראשי תומכי אריה דרעי והיה אחד מבכירי "מחנה דרעי", כאשר ישב דרעי במאסר. עקב כך לא שובץ ברשימת ש"ס לכנסת ה-16.

חיים אישיים 
אחותו סופיה נשואה לרב דוד יוסף, בנו של הרב עובדיה יוסף.

מתגורר בשכונת הר נוף בירושלים ונשוי לאהובה לבית ענזי. כיום מקדיש את זמנו ללימוד תורה והעמקה ברזי הדקדוק של קריאת התורה  בכולל "יחוה דעת" שבראשות גיסו, הרב דוד יוסף.

קישורים חיצוניים

הערות שוליים

רבנים צבאיים ישראלים
חברי כנסת מטעם ש"ס
שרי ממשלת ישראל
עולים בשנות ה-1950
חברי הכנסת החמש עשרה
ישראלים ילידי מרוקו
שרים שכיהנו בעת שלא היו חברי כנסת
בוגרי ישיבת פרחי אהרון
שרי ממשלת ישראל העשרים ושמונה
חברי הקבינט המדיני-ביטחוני
השרים לענייני ירושלים
ישראלים שנולדו ב-1956